钦定古今图书集成/历象汇编/岁功典/第105卷 > 《魏书》 > 律历志
## 钦定古今图书集成/历象汇编/岁功典/第105卷 > 《魏书》 > 律历志

《推朔积日术》曰：“以通数乘积月，为朔积分，分满月法
为积日，不尽为小馀。六旬去积日，不尽为大馀。命以
纪，算外，则所求年天正十一月朔日。”

推上下弦望术曰：“加朔大馀七、小馀二万八千六百
八十、小分一，小分满四从小馀，小馀满日法从大馀
一，大馀满六十去之，即上弦日。又加得望，又加得下
弦，又加得后月朔。”